Document ID: 32012D0304

РЕШЕНИЕ ЗА ИЗПЪЛНЕНИЕ НА КОМИСИЯТА
от 11 юни 2012 година
за разрешаване на лаборатории в Хърватия и Мексико да извършват серологични тестове за мониторинг на ефикасността на ваксините против бяс
(нотифицирано под номер C(2012) 3761)
(текст от значение за ЕИП)
(2012/304/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Решение 2000/258/ЕО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (1), и по-специално член 3, параграф 2 от него,
като има предвид, че:
(1)
С Решение 2000/258/ЕО Agence nationale de sécurité sanitaire de l’alimentation, de l’environnement et du travail (ANSES) в Нанси, Франция (преди това Agence française de sécurité sanitaire des aliments, AFSSA) се определя да бъде специалният институт, отговарящ за определяне на критериите за стандартизиране на серологичните тестове за мониторинг на ефикасността на ваксините против бяс.
(2)
В посоченото решение също така се предвижда, че ANSES следва да документира оценката на лаборатории в трети държави, които са подали заявление за извършване на серологични тестове за мониторинг на ефикасността на ваксините против бяс.
(3)
Компетентният орган на Хърватия е представил заявление за одобрение на Лабораторията за диагностика на бяс и обща вирусология (Laboratory for rabies and general virology) на Хърватския ветеринарен институт (Croatian Veterinary Institute) в тази трета държава, която да извършва съответните серологични тестове. Заявлението е подкрепено от доклад на ANSES от 20 септември 2011 г., съдържащ положително становище вследствие на оценката на тази лаборатория.
(4)
Компетентният орган на Мексико е представил заявление за одобрение на лабораторията в Centro Nacional de Servicios de Diagnóstico en Salud Animal в тази трета държава, която да извършва съответните серологични тестове. Заявлението е подкрепено от доклад на ANSES от 20 септември 2011 г., съдържащ положително становище вследствие на оценката на тази лаборатория.
(5)
Поради това на посочените лаборатории следва да се разреши да извършват серологични тестове за мониторинг на ефикасността на ваксините против бяс при кучета, котки и порове.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В съответствие с член 3, параграф 2 от Решение 2000/258/ЕО на посочените по-долу лаборатории се разрешава да извършват серологични тестове за мониторинг на ефикасността на ваксините против бяс при кучета, котки и порове:
а)
Croatian Veterinary Institute
Laboratory for rabies and general virology
Savska cesta 143
Zagreb 10000
Хърватия;
б)
Centro Nacional de Servicios de Diagnóstico en Salud Animal
Km. 37.5 Carretera Federal México -Pachuca
55740 Tecámac
Мексико.
Член 2
Настоящото решение се прилага от 1 юли 2012 г.
Член 3
Адресати на настоящото решение са държавите членки.
Съставено в Брюксел на 11 юни 2012 година.

Labels: 7
18
0
6